ไร้เงาเจ๊ติ๋ม ทีวีพูลแถลง ไทยทีวี ยันไม่เจ๊ง งัดข้อ กสทช. พร้อมจอดับทีวีดิจิตอล
ศุภิญโญ มั่นรู้ธรรม ยันไทยทีวียังทำงานเหมือนเดิม 100% ไม่มีการลดพนักงานแน่นอน อีกทั้งประกาศรับสมัครพนักงานเพิ่ม ออกอากาศปกติทางกล่องรับสัญญาณ ทางดาวเทียม ยกเว้นช่องดิจิตอล ถามว่าเจ๊งมั้ย เปอร์เซ็นต์ความเจ๊งมีสูง แต่ไม่หมดตูด เพราะพี่ติ๋มมีสินทรัพย์พร้อมที่จะจ่าย,เมื่อเวลา 17.00 น. ที่บริษัทไทยทีวีจำกัด นายศุภิญโญ มั่นรู้ธรรม ผู้อำนวยการช่องไทยทีวี พร้อมด้วย นายโดม เจริญยศ เจ้าหน้าที่ด้านเทคโนโลยีสารสนเทศ และนายสุชาติ ชมกุล ทีมที่ปรึกษาทนายความ ได้เปิดใจชี้แจงในรายการ สน.17 เกี่ยวกับสาเหตุที่ผู้บริหาร นางพันธุ์ทิพา ศกุณต์ไชย ได้ยกเลิกการทำทีวีดิจิตอล,ทั้งนี้ นายศุภิญโญ ได้เปิดเผยว่า ทางบริษัทไทยทีวียังคงทำงาน ร้อยเปอร์เซ็นต์เหมือนเดิม ยังไม่มีการลดพนักงาน และยังรับสมัครพนักงานเพิ่ม แต่จะมีการออกอากาศในช่องทางอื่นๆ ได้แก่ เคเบิลทีวี ทางเว็บไซต์ และช่องทางโซเชียล ยกเว้นทางช่องทีวีดิจิตอล ถามว่าเจ๊งไหม ยอมรับว่าขาดทุนจริง เป็นจำนวน 320 ล้าน แต่ยังไม่หมดตูด ส่วนเงินที่ค้ำประกันเป็นจำนวน 1,750 ล้าน ในธนาคารกรุงเทพฯ นั้น นางพันธุ์ทิพา หรือ เจ๊ติ๋ม ทีวีพูล มีสินทรัพย์มากพอที่จะจ่ายได้ แต่เท่าที่ทราบ ทาง กสทช. ไม่มีสิทธิ์ยึดทรัพย์ และยังอยู่ในขั้นตอนทางกฎหมาย ส่วนการฟ้องกลับยังไม่ได้คิดเรื่องนี้ แต่ทาง กสทช.ไม่ได้ทำตามคำมั่นที่ให้ไว้ และดำเนินการไปได้ไม่ถึง 20 เปอร์เซ็นต์ การประชาสัมพันธ์และการแจกกล่องยังไม่ทั่วถึง ทำให้ประชาชนไม่รู้ว่าจริงๆ ทีวีดิจิตอลคืออะไร จึงทำให้คนดูน้อยเกินกว่าที่จะเป็น,เมื่อผู้สื่อข่าวถามว่า ถึงการอวสานดิจิตอลทีวี ของช่องไทยทีวี จริงหรือไม่ ศุภิญโญ ได้ตอบว่า ผมถามที่ประชุมว่าถ้าสนามนี้น่าเล่น ผมก็จะลงไปเล่น แต่ ณ ตอนนี้สนามนี้เราละไว้ก่อน อนาคตไว้ดูกันต่อไป ถ้าเราไม่ได้สามารถเป็นเจ้าของทีวีดิจิตอลไม่ได้ เราก็เป็นเจ้าของสถานีดาวเทียมที่สามารถร่วมงานได้กับทุกค่าย ทั้งนี้ ทางไทยทีวีจะกลับไปร่วมงานกับสถานีโทรทัศน์กองทัพบกช่อง 5 อีกด้วย แต่ยังไม่ขอบอกว่าจะลงในช่วงเวลาไหน ส่วนเรื่องละครของสถานี ที่ผู้จัดทำป้อนช่องไทยทีวี ก็กำลังหาช่องทางและกำลังปรึกษากันอยู่ อาจจะเป็นช่องเรา หรือช่องไหนก็ได้หมด ส่วนประเด็นที่นักแสดงมีปัญหาว่าไม่ได้ค่าตัว ต้องรอคุยกับทางผู้จัด ซึ่งทางเราได้มีการทยอยจ่ายเงินได้,ด้านนายสุชาติ ชมกุล ทีมที่ปรึกษาทนายความได้กล่าวว่า เรายังไม่จ่าย เพราะทาง กสทช. ยังไม่ได้ทำอะไรเป็นชิ้นเป็นอัน ส่วนจะฟ้องหรือไม่ขอประชุมกันก่อน แต่คิดว่าทาง กสทช. จะยึดเงิน 1,750 ล้านบาท ไม่ได้ เพราะเราไม่ได้เลิกดำเนินกิจการการในภาวะปกติ สำหรับกรณีที่เกิดขึ้นถือว่าเป็นภาวะไม่ปกติ,เมื่อผู้สื่อข่าวได้ถามถึงกรณีที่ทาง กทสช. ได้แจ้งว่า หากไม่ได้จ่ายเงิน 5 งวดสุดท้าย ซึ่งอยู่ระหว่างภายใน 15 วันนี้ จะต้องยุติออกอากาศ และยึดใบประกอบการวิทยุและโทรทัศน์ ซึ่งนายสุชาติ ได้กล่าวว่า ตอบไม่ได้ว่าจะหยุดออกอากาศเมื่อไหร่ แต่ยืนยันว่าจะออกอากาศทางช่องทีวีดาวเทียม เพราะยังมีใบประกอบการของทีวีดาวเทียมอยู่อีก 2 ช่อง คือทางกล่องทีวีดาวเทียมช่อง 7 และทางช่อง 27,ด้านนายโดม เจริญยศ เจ้าหน้าที่ด้านเทคโนโลยีสารสนเทศ ได้เปิดเผยว่า หลังจากนี้ทุ่มงบอีกกว่า 100 ล้านบาท เพื่อพัฒนา 3 ช่องที่กำลังจะออกอากาศทางดาวเทียม พร้อมยังบอกเงินที่ขาดทุนไปเป็นจำนวนทั้งหมด 320 ล้านบาท ปิดท้ายว่าจะได้กำไรกลับคืนมาตั้งแต่หยุดออกอากาศทางช่องดิจิตอล และยังยืนยันที่จะนำช่องทีวีเข้าตลาดหลักทรัพย์เหมือนเดิมในปีหน้า,สุดท้ายก่อนที่จะจบการแถลงข่าว เมื่อไม่เห็น นางพันธุ์ทิพา หรือ เจ๊ติ๋ม ทีวีพูล มาร่วมแถลงข่าว ตามที่แจ้งไว้ในเบื้องต้น ทางผู้สื่อจึงได้สอบถามว่าพี่ติ๋มไปไหน ทางทีมผู้บริหารไทยทีวี ได้ตอบว่า พี่ติ๋มไปงานเลี้ยง วปอ. (วิทยาลัยป้องกันราชอาณาจักร) พร้อมทั้งบอกว่า บอกว่าพี่ติ๋มมีความสุขดี และให้ตอบคำถามดีๆ นะ.
ไทยทีวียันทำงานเหมือนเดิม 100% ไม่มีการพนักงานแน่นอน อีกทั้งประกาศรับสมัครพนักงานเพิ่ม ออกอากาศปกติทางกล่องรับสัญญาณ ทางดาวเทียม ยกเว้นช่องดิจิตอล ถามว่าเจ๊งมั้ย เปอร์เซ็นต์ความเจ๊งมีสูง แต่ไม่หมดตูด เพราะมีสินทรัพย์พร้อมจ่าย
ติ๋ม ทีวีพูล,เจ๊ติ๋ม,พันธุ์ทิพา ศกุณต์ไชย,ไทยทีวี,ช่องไทยทีวี,ช่องดิจิตอลทีวี,ทีวีดิจิตอลช่อง17,ติ๋มทีวีพูลปิดช่องดิจิตอล,ข่าว,ข่าวบันเทิง,ไทยรัฐออนไลน์